SPILLER DU PÅ LAG MED HORMONENE DINE? – Linn
SPILLER DU PÅ LAG MED HORMONENE DINE?
SÅ glad jeg blir av å høre at mange av dere er interesserte og vil lære mer om hormonene vår og stoffskiftet!
Hormonsystemet vårt er et finstemt system som overordnet styrer store deler av kroppen vår. Det gjør det så vanvittig spennende, og det er først når du forstår hvor stor påvirkning det faktisk har på hverdagen din, at du forstår viktigheten av det.
Hormonene er kjemiske stoffer som fungerer som budbringere mellom cellene i kroppen. Enkelt og greit forteller de cellene hva de skal gjøre. Hvert enkelt hormon har sin spesielle oppgave i kroppen, og passer som nøkkel i en lås til en celle. Når nøkkelen passer i "låsen" kan hormonet gi beskjeden sin til cellen. Om låsen ikke skulle fungere vil ikke hormonet få gitt beskjeden sin. Da vil heller ikke cellen utføre jobben sin, kroppen vil produsere MER hormon for å få prosessen til å skje, men ingenting skjer. Et eksempel på det kan være insulinresistens (diabetes).
Hormonene produseres i kjertler rundt i kroppen. De viktigste er skjoldbruskkjertelen, binyrene, eggstokkene, bukspyttkjertelen, hypofysen og hypothalamus. Kjertlene styrer mange viktige fysiologiske prosesser som for eksempel immunforsvar, beindannelse, muskelvekst og fruktbarhet. Hormonene beveger seg via blodbanen og det er hjernen som er sjefen og har den øverste kontrollfunksjonen. Det er hjernen som gir beskjeder til de ulike kjertlene om hvilke hormoner som skal frigis og når de skal frigis. Det er altså hjernen som merker at det begynner bli lite av et spesifikt hormon og sender beskjed til kjertlene om å lage hormonet. Da lager kjertelen det bestemte hormonet som trengs for akkurat den prosessen helt til Hypothalamus gir beskjed om at nå er det "nok". Snakk om finstemt system som samarbeider her, da!
Når man hører om hormoner tenker de fleste på kjønnshormonene. Østrogen, Testosteron og Progesteron. Disse er særs viktig hos oss kvinner og nivået av disse har store svingninger igjennom måneden. Jeg tror at om vi kvinner hadde vært mer beviste rundt disse svingningene og forstått disse endringene, hadde det kanskje vært lettere å forstå seg på egen kropp. Det er ikke så rart humøret svinger, at vi er tristere enn vanlig i visse perioder, at vi har mer søtsug og sug etter mat i noen perioder og at sexlysten har store svingninger.
Kjønnshormonene våre er bare en veldig liten del av dette finstemte systemet. Visste du for eksempel at fettcellene våre er de største hormonproduserende kjertlene i kroppen? Da forstår du kanskje hvorfor overvekt og undervekt har en kjempe stor påvirkning på en hel haug av prosesser? Og at det kanskje ikke alltid er så enkelt som at en kalori er en kalori. Fettcellene våre skiller blant annet ut hormonet leptin, som regulerer appetitten vår. Fettcellene produserer også hormonet adiponectin som styrer med fettforbrenningen.
Når hormonnivåene dine er i balanse har du det veldig bra. Da har du god energi, sover godt, huden din stråler, og du har ingen problem med å holde min optimale vekt. Mensen kommer regelmessig, uten særlige smerter og du har ingen store humørsvingninger i forkant av menstrasjonen. Kroppen er i balanse!
Jeg har den siste tiden jobbet mye med hormonell balanse og herunder stoffskifteproblematikk. Jeg ser at selv små ubalanser i kroppen kan merkes. Ikke nødvendigvis som sykdom, men som energimangel, søvnplager, fertilitetsproblemer, humørsvingninger, vektproblemer, depresjon, smerter i kroppen eller uren hud. Jeg lever etter den tro at kunnskap og bevissthet rundt kroppens prosesser gjør det enklere å ta gode valg for seg selv. Hormonbalanse er derfor en av fler ting jeg lærer de jeg veileder bli bevisste på. Det er jo så spennende å lære sin kropp å kjenne! Det er vårt viktigste verktøy: å lytte til kroppens signaler.
Om det er interesse for det, deler jeg gjerne mer. Bare i går hadde jeg to fine pasienthistorier på rekke og rad. Gladhistorier hvor kostholdet har hatt en sentral rolle i problemer omkring vektnedgangen, nedstemthet, lite energi og lavt stoffskifte. Til å bli glad av!
ernæringsfysiolog, ernæringsrådgiver, hormoner, lavt stoffskifte, stoffskifte
BUTTER CHICKEN – INDISK FAVORITT
Jeg har hypothyreose og står på ganske høy dose Levaxin! Føler jeg begynner å kjenne kroppen min godt, men dette er allikevel noe jeg kunne tenke meg å lære mer om:-)
Jeg deler gjerne mer 🙂 Så fint at du føler du er i balanse og kjenner kroppen godt!
Vil veldig gjerne lese mer om stoffskifte, hormoner og kosthold på bloggen din ? Er selv plaget med lavt stoffskifte, og vil lære mer om kosthold i forhold til dette.
Jeg deler gjerne mer! Det er også en balansegang her siden mange råd er individuelle. Men det er SÅ spennende å lære mer om sammenhengen her 🙂
Dette er noe jeg gjerne leser mer om, og ønsker å få en bedre forståelse av. Selv har jeg prematur ovariesyndrom og muligens lavt stoffskifte. Disse to tilstandene henger visst i mange tilfeller sammen, og det hadde vært interessant å vite hvordan kostholdet kan påvirke kroppen når hormonene er i ubalanse.
Så spennende! Dette vil jeg lese mer om!????
Ja! Gjerne! Jeg lever ganske sunt og har en stor interesse for kosthold. Allikevel så merker jeg disse hormonene mer enn jeg ønsker…
Det er så spennende hvordan hormonene påvirker oss og hvilke tiltak som kan gjøres. Kostholdet er én ting, så kommer jo hvile, søvn, trening osv også da 🙂
Hei! Det hadde vært gøy om du ville skrive litt mer rundt kosthold og lavt stoffskifte. Jeg har hatt lavt stoffskifte i nesten seks år nå. Jeg har nettopp født en sønn og sliter fælt med å komme i form igjen. Hadde også litt ekstra før jeg ble gravid. Medisineres med levaxin og hormonverdiene har svinget fælt etter fødselen.
Ja, det skal jeg prøve på. Noen kostråd relatert til stoffskiftet er generelle, men mange råd er individuelle. Alt ettersom helsehistorie, kosten din nå osv. Veldig naturlig at det svinger veldig i forbindelse med graviditet og fødsel <3
Hei. Har du erfaring med hormoner og de som slitter med å gå opp i vekt? Gjelder dette det samme?
Ja, det kan absolutt ha noe med hormonubalanse å gjøre. Vi er jo så ulike, og har ulike behov så det kan absolutt være en fordel å legge opp en kostplan etter hormonene.
håper du kommer med forslag! 🙂
Jeg har en bachelorgrad i ernæring og studerer for øyeblikket medisin! Planen er å bli endokrinolog 😀 Så jeg er veldig opptatt av hormoner og hvordan dette henger sammen med kostholdet! Kunne veldig gjerne tenke meg om du hadde skrevet mer om dette. Da kanskje spesielt om PCOS og kosthold hvis du har noe erfaring med det. Jeg mener det er en av de mest undervurderte syndromene en kvinne kan ha og den burde absolutt mer frem i lyset med tanke på hvor mye det faktisk påvirker kroppen!
Åh, sååå spennende! En endokrinolog som kan ernæring er jo drømmen! Så flink du er 🙂
Jeg synes også PCOS er undervurdert og bør frem i lyset. Veldig mange som sliter med det, og kostholdet kan virkelig ha en stor betydning der. Jeg skal prøve å få delt litt 🙂
Så utrolig spennende lesing. Jeg ønsker å lese mer om dette temaet. Jeg kjenner veldig godt når hormonene er i ubalanse, kjenner det tydeligere nå som jeg nærmer meg alderen 35. Og er mer bevisst enn noen gang på hvor viktig regelmessige måltider og måltidets sammensetning er. Vil veldig gjerne at du skriver mer om hormoner, ubalanser, hva man best mulig kan gjøre for å ha hormonene i balanse, også etter 35+ ☺️
Det vil jeg gjerne dele! 🙂
Jeg vil gjerne høre mer om dette. Har PCOS og kunne gjerne tenke meg å høre mer om hvordan kostholdet kan hjelpe til med å holde kroppen i balanse 🙂 Opplever ikke at det er mange som kan nok om dette.
Ja, med PCOS er det mye å hente på riktig kosthold. Det er alltid vanskelig å gi råd siden vi er så ulike, men noen generelle råd kan jeg jo dele! Si til om du ønsker med individuell veiledning, kostplan osv 🙂